recursal/SuperWikiNEXT-32B huggingface dataset:
Ο **Χρήστος Μπούρμπος** (Ιωάννινα, 1 Ιουνίου 1983) είναι Έλληνας ποδοσφαιριστής, ο οποίος αγωνίζεται ως αμυντικός.

Καριέρα
-------

### ΠΑΣ Γιάννινα

Ξεκίνησε στον ΠΑΣ Γιάννινα αγωνιζόμενος για τρία χρόνια (2001-2004) ως επιθετικός. Έκανε τις πρώτες του 7 εμφανίσεις με την ομάδα την περίοδο 2001-02, βοηθώντας το σωματείο να προωθηθεί στην ελληνική Super League, αλλά το επόμενο έτος (2002-03) δεν ήταν μεταξύ των πρώτων προτεραιοτήτων του προπονητή. Την επόμενη χρονιά (2003-04) η ομάδα αγωνίστηκε στη Football League κάνοντας 24 εμφανίσεις. Κατά τη διάρκεια αυτών των 3 περιόδων σκόραρε μόνο δύο γκολ, αλλά έδωσε 17 ασίστ, όντας ο πρώτος σε αυτόν τον τομέα για την ομάδα του.

### ΑΕΚ

Μετά τη μετακίνησή του στην ΑΕΚ, ο προπονητής Φερνάντο Σάντος τον καθιέρωσε ως δεξιό αμυντικό και στην πρώτη του σεζόν στην ΑΕΚ, ήταν αναπόσπαστο μέλος, συμβάλλοντας με πολλές ασίστ. Κατάφερε να είναι μεταξύ των πρώτων προτεραιοτήτων του Σάντος έχοντας 15 εμφανίσεις στο Πρωτάθλημα, 6 στο Κύπελλο και δύο στο UEFA Europa League. Ένας τραυματισμός το 2005, του στέρησε τις συμμετοχές στην αρχική εντεκάδα, ως εκ τούτου, στην περίοδο 2005-06 είχε μόλις 2 εμφανίσεις στο Κύπελλο.

### Κέρκυρα

Το 2006-07, παραχωρήθηκε ως δανεικός στην Κέρκυρα. Επέστρεψε στην ΑΕΚ στο τέλος της χρονιάς, καθώς δεν ήταν στα σχέδια του προπονητή της Κέρκυρας, Μπάμπη Τεννέ.

### Ηρακλής

Στις 27 Ιουνίου 2008, ο Μπούρμπος υπέγραψε με τον Ηρακλή για δύο χρόνια. Έκανε το ντεμπούτο του με την ομάδα σε μία εντός έδρας ήττα με 2-1 από τον Πανσερραϊκό, αποχωρώντας τελικά από τον σύλλογο λόγω οικονομικών προβλημάτων.

### ΟΦΗ

Στις 26 Σεπτεμβρίου 2010 έκανε το ντεμπούτο του με τον ΟΦΗ σε μία εντός έδρας ισοπαλία με 0-0 εναντίον της Καλλιθέας.Τον Ιανουάριο του 2012 σκόραρε το μοναδικό γκολ του με τον σύλλογο σε μια εκτός έδρας νίκη με 3-1 εναντίον του Παναιτωλικού για το Κύπελλο Ελλάδας. Έκανε 99 εμφανίσεις σε όλες τις διοργανώσεις, πετυχαίνοντας ένα γκολ.

### Παναθηναϊκός

Στις 7 Ιουλίου 2014 ο Μπούρμπος υπέγραψε δύο χρόνια συμβόλαιο με τον Παναθηναϊκό. Στις 3 Φεβρουαρίου 2016 ο Παναθηναϊκός τερμάτισε το συμβόλαιο του Μπούρμπου με άμεση ισχύ. Ο Έλληνας αμυντικός δεν ήταν ανάμεσα στα σχέδια του προπονητή του και οι δύο πλευρές πήραν την απόφαση να τερματιστεί το συμβόλαιό του.

### Άρης Θεσσαλονίκης

Στις 18 Ιουλίου 2016 ο Άρης ανακοίνωσε και επίσημα τη μεταγραφή του έμπειρου δεξιού αμυντικού, μέχρι το καλοκαίρι του 2018.

Παραπομπές
----------

1. ↑   (στα Greek). patris.gr. .
2. ↑  «Christos Bourbos». soccerway.com. .
3. ↑  «Αρχειοθετημένο αντίγραφο» (στα Greek). newsit.gr. 2014-06-25. Αρχειοθετήθηκε από το πρωτότυπο στις 2014-07-11.. Ανακτήθηκε στις 2016-09-04.
4. ↑   (στα Greek). sport-fm.gr. 2014-07-07. .
5. ↑  «Bourbos released from Panathinaikos». www.sdna.gr. 3 February 2016. .
6. ↑  «Ανακοίνωσε Μπούρμπο ο Άρης». www.ekriti.gr. 18 July 2016. .

Εξωτερικοί σύνδεσμοι
--------------------

* Ο Χρήστος Μπούρμπος στο soccerway
* Προφίλ epae.org
Ο **Κρίστοφερ Λόικ** (Christopher Jorebon Loeak, 1952-) ήταν ο Πρόεδρος των Νήσων Μάρσαλ από το 2012 ως το 2016. Εξελέγη από το κοινοβούλιο τον Ιανουάριο του 2012, έπειτα από τις γενικές εκλογές του 2011.

Προσωπική ζωή
-------------

Γεννήθηκε στην ατόλη Αϊλινγκλάπλαπ στις 11 Νοεμβρίου 1952. Παρακολούθησε μαθήματα στο σχολείο δευτεροβάθμιας εκπαίδευσης των Μάρσαλ και στη συνέχεια σπούδασε στο Πανεπιστήμιο της Χαβάης και στη Νομική Σχολή του Πανεπιστημίου Γκονζάγκα. Ο Λόι μιλά την μαρσαλέζικη γλώσσα και την αγγλική. Είναι παντρεμένος με την Λάιομ Ανόνο Λόικ και έχουν 3 παιδιά και 8 εγγόνια.

Πολιτική σταδιοδρομία
---------------------

Ο Λόικ εξελέγη για πρώτη φορά στη *Nitijela* το 1985 εκπροσωπώντας την γενέτειρά του. Υπηρέτησε στην κυβέρνηση του προέδρου Αμάτα Καμπούα ως υπουργός Δικαιοσύνης από το 1988 ως το 1992. Έγινε υπουργός Κοινωνικών Υπηρεσιών από το 1992 ως το 1996 οπότε ο Κούνιο Λεμάρι έγινε υπηρεσιακός πρόεδρος και ο Λόικ ανέλαβε υπουργός Παιδείας, χαρτοφυλάκιο στο οποίο έμεινε επί διετία. Επί προεδρίας του Ιμάτα Κμαπούα ανέλαβε στο αξίωμα του Ralik Chain των νησιών το 1998, αξίωμα στο οποίο έμεινε για έναν χρόνο. Παράλληλα ανέλαβε βοηθός υπουργός παρά τω Προέδρω το 1999.

Επανεξελέγη βουλευτής το 2007. Επανήλθε στην κυβέρνηση το 2008 ως βοηθός υπουργός παρά τω Προέδρω Λιτόκουα Τομέινγκ.

### Πρόεδρος

Ο Λόικ έγινε πρόεδρος των Νήσων Μάρσαλ στις αρχές του 2012 όταν εξελέγη. Επικράτησε του Τζουρελάνγκ Ζεντκάια με 21 ψήφους έναντι 11. Ο Ζεντκάια συμφώνησε να συνεργαστεί με την νέα κυβέρνηση.

Στις αρχές του 2016 τον διαδέχθηκε στο προεδρικό αξίωμα ο Κάστεν Νέμρα.

Παραπομπές
----------

1. ↑  «Members». (Αγγλικά) Ανακτήθηκε στις 10  Δεκεμβρίου 2021.
2. 1 2 3  «Marshall Islands' Parliament Elects New National Leadership». Αρχειοθετήθηκε από το πρωτότυπο στις 24 Φεβρουαρίου 2012. Ανακτήθηκε στις 15 Νοεμβρίου 2015.
3. 1 2  «Loeak elected new Marshall Islands President». *Radio New Zealand*. 3-1-2012.. Ανακτήθηκε στις 3-1-2012.
4. 1 2 3  «The Honorable Minister Christopher J. Loeak» (PDF). Office of the president of the Republic of the Marshall Islands. Αρχειοθετήθηκε από το πρωτότυπο (PDF) στις 27 Φεβρουαρίου 2012. Ανακτήθηκε στις 3 Ιανουαρίου 2012.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κρίστοφερ Λόικ** |

* Δήλωση του Προέδρου Κρίστοφερ Λόικ στην 67η Γενική Συνέλευση των Ηνωμένων Εθνών, 25-9-2012

  


|  |  |  |  |
| --- | --- | --- | --- |
| 

| π • σ • ε
Πρόεδροι των Νήσων Μάρσαλ |
| --- |
|  |
| 
* Α. Καμπούα
* Λεμάρι (προσωρινός)
* Ι. Καμπούα
* Νότε
* Τομέινγκ
* Ζάκρας (προσωρινός)
* Ζεντκάια
* Λόικ
* Νέμρα
* Χάινε
* Ντ. Καμπούα
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 3989153472521945360004
* GND: 1164465643

 |

 |
Γυναικεία φορεσιά από τα Ανώγεια Κρήτης. Αρχές 20ού αιώνα. Συλλογή ΠΛΙ, Ναύπλιο
Η **φορεσιά των Ανωγείων** ή **σάρτζα** είναι μια από τις δύο κυρίαρχες παραδοσιακές γυναικείες ενδυμασίες της Κρήτης μαζί με την αντίστοιχη φορεσιά των Σφακιών. Εμφανίστηκε κατά τα μέσα του 17ου αιώνα και αποτέλεσε την καθημερινή αλλά και επίσημη φορεσιά των γυναικών ανεξάρτητα από ηλικιακά κριτήρια. Η χρήση της δεν εντοπίζεται αποκλειστικά στην περιοχή των Ανωγείων αλλά και σε άλλες περιοχές της κεντρικής Κρήτης. Η ονομασία της φορεσιάς προήλθε από τη *σάρτζα*, ένα βασικό κομμάτι της φορεσιάς σε σχήμα ποδιάς το οποίο ως όρος φαίνεται να προέρχεται από το αραβικό λιμάνι Σάρτζα, τόπο κατασκευής των υφασμάτων από τα οποία φτιαχνόταν το συγκεκριμένο εξάρτημα.

Περιγραφή
---------

Η φορεσιά των Ανωγείων αποτελείται από το σαλβάρι (μακριά βράκα), την πουκαμίσα (είναι μακριά, μεταξωτή, συνήθως κρεμ χρώματος και έχει χρησιμότητα αντίστοιχη λόγω μάκρους με αυτή του φορέματος), την ποδιά (λευκή με ποικιλία κεντημένων γεωμετρικών σχημάτων), τη σάρτζα (κόκκινη υφαντή ή μάλλινη ποδιά που τοποθετείται στο πίσω μέρος της φορεσιάς), το ζιπόνι (κοντή ζακέτα με μανίκια σε διάφορα χρώματα που διαθέτει έμπροσθεν μεγάλο ημικυκλικό άνοιγμα γύρω από το στήθος), τη ζώνη και το γιεμενί (είδος κεφαλομάντηλου το οποίο είναι κατά κανόνα κόκκινου, βυσσινί, χρυσού ή κίτρινου χρώματος).

Ακόμη και σήμερα, η παρούσα ενδυμασία φοριέται από τις παρανύμφους (τις λεγόμενες στην τοπική διάλεκτο *ψικαρούδες*) κατά την τέλεση παραδοσιακών γάμων. Παραλλαγή της σάρτζας είναι η τοπική φορεσιά της Κριτσάς Λασιθίου.

Παραπομπές
----------

1. 1 2  Παπαντωνίου, Ιωάννα (1996). *Ελληνικές τοπικές ενδυμασίες*. Ναύπλιο: Πελοποννησιακό Λαογραφικό Ίδρυμα. σελ. 95.
2. 1 2  «Η Γυναικεία Κρητική φορεσιά». Σύλλογος Κρητών Αγ. Δημητρίου. Ανακτήθηκε στις 13 Ιουλίου 2015.
3. 1 2  «ΣΑΡΤΖΑ». Δήμος Ανωγείων. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 13 Ιουλίου 2015.
4. 1 2 3  «ΟΙ ΚΡΗΤΙΚΕΣ ΦΟΡΕΣΙΕΣ».
Ο **Χρήστος Πίτσαβος** είναι oμότιμος καθηγητής Καρδιολογίας στο Εθνικό και Καποδιστριακό Πανεπιστήμιο Αθηνών (ΕΚΠΑ).

Βιογραφικά στοιχεία
-------------------

Γεννήθηκε στην Καρδίτσα το 1946.

Σπουδές και σταδιοδρομία
------------------------

Σπούδασε την ιατρική επιστήμη στο ΕΚΠΑ και έλαβε το διδακτορικό του δίπλωμα στην καρδιολογία το 1982 από τη Σχολή Επιστημών Υγείας του Τμήματος Ιατρικής, υπό την επίβλεψη του καθηγητή Δ. Αυγουστάκη. Εργάστηκε στην Α’ Καρδιολογική Κλινική στο Ιπποκράτειο Νοσοκομείο της Αθήνας. Υπήρξε πολύ στενός συνεργάτης του καθηγητή Καρδιολογίας Χριστόδουλου Στεφανάδη, με τον οποίο έχουν δημοσιεύσει, από κοινού, περισσότερες από 350 εργασίες σε διεθνή συνέδρια και έγκριτα περιοδικά.

Στα ερευνητικά ενδιαφέροντά του περιλαμβάνονται οι καρδιοαγγειακές παθήσεις σε συσχέτιση με τη διατροφή και τη διαιτολογία, η δυσλιπιδαιμία και το μεταβολικό σύνδρομο, καθώς και η επίδραση της διατροφής στην υγεία του ανθρώπου.

Ερευνητικό έργο και διακρίσεις
------------------------------

Έχει εκπονήσει, μαζί με συνεργάτες του, περισσότερες από 1.200 εργασίες σε έγκριτα περιοδικά και διεθνή συνέδρια. Το έργο του τυγχάνει σήμερα ευρείας διεθνούς αναγνώρισης, έχοντας λάβει περισσότερες από 30.000 αναφορές και κατέχει δείκτη h-index 88. Η ερευνητική εργασία του με τίτλο «C-reactive protein concentration and risk of coronary heart disease, stroke, and mortality: an individual participant meta-analysis», στο έγκριτο επιστημονικό περιοδικό *Lancet*, έχει λάβει περισσότερες από 2.000 αναφορές.

Το επιστημονικό έργο και οι δράσεις του έχουν δημοσιευθεί σε πολλά ελληνικά ΜΜΕ.

Το 2020, σε ερευνητική μελέτη της έρευνας (Updated science-wide author databases of standardized citation indicators) των Ioannidis et al. στο έγκριτο περιοδικό Plos Biology, το όνομα του δρ. Χρ. Πίτσαβου συμπεριλήφθηκε στους επίσημους καταλόγους **Mendeley Data 2020** που συμπεριλαμβάνουν το υψηλότερο **2%** των ερευνητών του πλανήτη, στο γνωστικό αντικείμενο της κλινικής Καρδιολογίας.

Εξωτερικοί σύνδεσμοι
--------------------

* Google Scholar, Χρήστος Πίτσαβος
* Dr. Christos Pitsavos at ResearchGate

Παραπομπές
----------

1. ↑
2. ↑
3. ↑
4. ↑
5. ↑
6. ↑
7. ↑
8. ↑
9. ↑
10. ↑
11. ↑
12. ↑
13. ↑
14. ↑
15. ↑
16. ↑
17. ↑
18. ↑
19. ↑   (Christos Pitsavos)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 133151352063252601979
* **ΕΒΕ**: 178925

 |

 |
Φορεσιά του Ζαγορίου, αρχές 20ού αιώνα, Συλλογή ΠΛΙ, Ναύπλιο.
Η **φορεσιά του Ζαγορίου** είναι η παραδοσιακή γυναικεία ενδυμασία αστικού τύπου που φοριόταν κατά τα παλιότερα χρόνια στα 46 χωριά της περιοχής. Ως φορεσιά αντικατόπτριζε τα αυστηρά ήθη και τον χαρακτήρα της σχετικά κλειστής κοινωνίας των Ζαγοροχωρίων. Κατά τα τέλη του 19ου αιώνα τροποποιήθηκε καθώς επηρεάστηκε από τη μόδα της εποχής.

Περιγραφή
---------

Κύριο χαρακτηριστικό της φορεσιάς ήταν η φλοκάτα (είδος σιγκουνιού) που φτιαχνόταν από χοντρό μάλλινο ύφασμα, το οποίο πλαισίωναν κορδέλες, τσόχα (εξωτερικός επενδύτης) και κεντήματα κόκκινου χρώματος. Το πουκάμισο ήταν φτιαγμένο από μετάξι, μακρύ καθώς εκτεινόταν μέχρι τα γόνατα και είχε πλατιά μανίκια. Στη μέση δενόταν η ποδιά και στο ίδιο σημείο τοποθετούσαν τη ζώνη. Για το στολισμό του κεφαλιού χρησιμοποιούσαν μαύρο τσεμπέρι που ήταν φτιαγμένο από διακοσμημένο ύφασμα με τυποβαφική τεχνική. Την φορεσιά πλαισίωναν κοσμήματα όπως το θηλυκωτάρι (είδος πόρπης), οι καρφίτσες και οι καρφοβελόνες (περόνες) που χρησιμοποιούνταν για το στολισμό του μπούστου και του κεφαλιού.

Παραπομπές
----------

1. 1 2 3  Παπαντωνίου, Ιωάννα (1996). *Ελληνικές τοπικές ενδυμασίες*. Ναύπλιο: Πελοποννησιακό Λαογραφικό Ίδρυμα. σελ. 53.
2. 1 2 3  *Ελληνικές Φορεσιές. Συλλογή Εθνικού Ιστορικού Μουσείου*. Αθήνα: Ιστορική και Εθνολογική Εταιρεία της Ελλάδος. 2005. σελ. 138.
3. ↑  Γουήλ - Μπαδιεριτάκη, Άννα (1980). *Το γυναικείο παραδοσιακό πουκάμισο της ηπειρωτικής Ελλάδας*. Αθήνα: Πανεπιστήμιο Ιωαννίνων). σελ. 78.
Η **φορεσιά** γνωστή με την ονομασία *τα καβάδια* αποτελούσε την παραδοσιακή γυναικεία ενδυμασία της Καλύμνου. Με την πάροδο τον ετών τροποποιήθηκε σε τέτοιο βαθμό ώστε σταδιακά αντικαταστάθηκε από ενδυμασία που φέρει την ονομασία *φουστάνι*. Ωστόσο, η παλαιότερη φορεσιά παρουσιάζει μεγαλύτερο λαογραφικό ενδιαφέρον. Η παραδοσιακή φορεσιά της Καλύμνου εντοπιζόταν με μικρές τροποποιήσεις και σε άλλα νησιά των Δωδεκανήσων όπως η Λέρος, η Κως και η Τήλος ενώ παρουσίαζε και αρκετά ανατολίτικα στοιχεία στο σύνολό της.

Τα κύρια μέρη της ενδυμασίας είναι το πουκάμισο, το καβάδι, το κοντογέλεκο, η νενδρέικη ζώνη, οι κάλτσες και τα παπούτσια. Στον κεφαλόδεσμο συναντάμε το σκουφάκι, το κεφαλόδεμα, το τσεμπέρι, ενώ άφηναν τις τσούλες με τα πλεξούδια να στολίζουν την πλάτη. Στα νεότερα χρόνια, ο κεφαλόδεσμος καταργήθηκε και τη θέση του πήρε το σταμπωτό τσεμπέρι. Η φορεσιά συμπληρώνεται με την αρματσά.

Το πουκάμισο, το καβάδι και το κοντογέλεκο
------------------------------------------

Το πουκάμισο είναι φτιαγμένο από βαμβάκι για την καθημερινή χρήση και από μαλλί και μετάξι, με μικρά και διακριτικά κεντήματα για τις επίσημες περιστάσεις. Το καβάδι, μακρύ ως τους αστράγαλους διακρίνεται σε καθημερινό, σχολιανό και πολίτικο. Το πρώτο να φτιάχνεται από λινό, το δεύτερο από μεταξωτό ύφασμα και το τρίτο ήταν χρυσομέταξο. Το κοντογέλεκο αποτελείται συνήθως από μονόχρωμο μεταξωτό ύφασμα ή μαύρη τσόχα, ενώ εμφανίζεται και γαλάζιο ή βυσσινί βελούδο. Φοριέται πάνω από το καβάδι, φτάνει ως τη μέση και έχει μακριά και πλατιά μανίκια.

Η ζώνη, οι κάλτσες και τα παπούτσια
-----------------------------------

Η νεδρέικη ζώνη είναι μεταξωτή, πολύχρωμη, με ρίγες και κρόσσια στις άκρες, ενώ η καθημερινή είναι φτιαγμένη από μαύρο σκληρό ρούχο. Οι κάλτσες είναι πλεκτές, κατά κανόνα κόκκινες και φτάνουν μέχρι τα γόνατα. Τα παπούτσια μοιάζουν με μποτίνια, φτιαγμένα από λεπτό πετσί, με κορδόνια ή λάστιχα στα πλάγια.

Ο Κεφαλόδεσμος
--------------

Το κεφαλόδεμα αποτελείται από κόκκινο, μεταξωτό, σταμπωτό μαντήλι δεμένο σε στεφάνι στο κεφάλι, το οποίο συγκρατούσε το σκουφάκι. Το τσεμπέρι που ήταν επίσης σταμπωτό, έμπαινε κάτω από το σκουφάκι και το κεφαλόδεμα. Ήταν άσπρο βαμβακερό για τις νύφες, με πολύχρωμα σχέδια, συνήθως άσπρα, χρυσαφί ή μελί. Για τα κορίτσια υπήρχαν πολλά χρώματα, ενώ οι ηλικιωμένες συνήθιζαν τα σκούρα χρώματα.

Παραπομπές
----------

1. 1 2 3  Καρότση Β. Ειρήνη, Η τοπική ενδυμασία σε διάφορες περιοχές της Ελλάδας, ΤΕΙ Πειραιά, Πειραιάς 2011, σελ. 47.
2. ↑  Παπαντωνίου, Ιωάννα (2000). *Η Ελληνική ενδυμασία. Από την αρχαιότητα ως τις αρχές του 20ου αιώνα*. Αθήνα: Εμπορική Τράπεζα της Ελλάδος. σελ. 188. ISBN 960-7059-10-7.
3. ↑  Καρότση Β. Ειρήνη, 2011, σελ. 47-48.
4. ↑  Καρότση Β. Ειρήνη, 2011, σελ. 48.

Πηγές
-----

* *Η Ελληνική Λαϊκή Φορεσιά* (Τόμοι Πρώτος & Δεύτερος) Αγγελική Χατζημιχάλη, Μουσείο Μπενάκη, Εκδόσεις "Μέλισσα".
* Καρότση Β. Ειρήνη, Η τοπική ενδυμασία σε διάφορες περιοχές της Ελλάδας, ΤΕΙ Πειραιά, Πειραιάς 2011.[*νεκρός σύνδεσμος*]
Το **Κοριέντες** (ισπαν. *Corrientes*, δηλαδή «ρεύματα») είναι μεγάλη πόλη της Αργεντινής, πρωτεύουσα της ομώνυμης Επαρχίας Κοριέντες. Στην απογραφή του 2010 είχε πληθυσμό 346.334 κατοίκους, όντας η δέκατη τρίτη μεγαλύτερη πόλη της χώρας. Είναι κτισμένη στην ανατολική όχθη του ποταμού Παρανά, σε μέσο υψόμετρο 52 μέτρα πάνω από την επιφάνεια της θάλασσας, περίπου χίλια χιλιόμετρα από το Μπουένος Άιρες και 300 χιλιόμετρα από την πόλη Ποσάδας. Βρίσκεται απέναντι από τη «δίδυμη» πόλη Ρεσιστένσια, πρωτεύουσα της Επαρχίας Τσάκο, που είναι κτισμένη στη δυτική όχθη του Παρανά.

Το Κοριέντες διαθέτει ένα μίγμα αποικιακής και σύγχρονης αρχιτεκτονικής και αρκετά δέντρα λαπάτσο, κοραλλόδεντρα, γιακαράντα και πορτοκαλιές. Κάθε χρόνο φιλοξενεί ένα από τα μεγαλύτερα καρναβάλια και φεστιβάλ τσαμαμέ σε όλη την Αργεντινή.

Η μέση ετήσια θερμοκρασία είναι 21,3 °C, ενώ η μέση ετήσια βροχόπτωση 1.526 χιλιοστόμετρα.

Το Κοριέντες συνδέεται με τη Ρεσιστένσια με τη μεγάλη Γέφυρα Χενεράλ Μπελγκράνο, που εγκαινιάσθηκε το 1973. Η πόλη εξυπηρετείται από το «Διεθνές αεροδρόμιο Δρ. Φερνάνδο Πιραχίνε Νιβέυρο», που απέχει από αυτή μόλις 5 χιλιόμετρα.

«Αδελφές» πόλεις
----------------

Το Κοριέντες είναι «αδελφοποιημένο» με τις εξής πόλεις:

* Παραγουάη Ενκαρνασιόν της Παραγουάης
* Ισπανία Εστέπα της Ισπανίας

Παραπομπές
----------

1. ↑  *2010 Argentina census*.
2. ↑  «Firma de convenio entre Corrientes y Encarnación». *www.ellitoral.com.ar*. Αρχειοθετήθηκε από το πρωτότυπο στις 7 Μαρτίου 2022. Ανακτήθηκε στις 31 Μαρτίου 2022.
3. ↑  «Corrientes y la ciudad española de Estepa celebran 30 años de hermanamiento». *www.ciudaddecorrientes.gov.ar*. Αρχειοθετήθηκε από το πρωτότυπο στις 6 Απριλίου 2018. Ανακτήθηκε στις 31 Μαρτίου 2022.

Εξωτερικοί σύνδεσμοι
--------------------

* Γύρος της πόλης
* Χάρτης

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 136031984
* LCCN: n79107994
* GND: 4216648-2
* BNF: cb16671739p (data)

 |

 |
Ο **Ελευθέριος Μουζάκης** (1913 - 28 Σεπτεμβρίου 2006) ήταν Έλληνας επιχειρηματίας, γνωστός ως ο "πατέρας της κλωστοϋφαντουργίας". Ήταν ιδρυτής και πρόεδρος των εταιρειών του ομώνυμου ομίλου. 

Ξεκίνησε το 1933, ως υπάλληλος μιας εμπορικής εταιρείας κλωστών.Το 1944 ίδρυσε μία μικρή επιχείρηση, την "Κλωσταί Πεταλούδας-Μουζάκης", ενώ το 1952 ανέλαβε την αποκλειστική εισαγωγή και διάθεση των προϊόντων DMC – Γαλλίας. Το 1957 μαζί με την "Κλωσταί Κιθαρας", συγκροτεί την "Κλωστοβιομηχανίαι Ελλάδος Α.E.", στην οποία περιέρχονται οι εν τω μεταξύ εξαγορασθείσες εταιρείες και τα σήματά τους. Απέκτησε έτσι το μεγαλύτερο μερίδιο της ελληνικής αγοράς σε κλωστές ραφής και κεντήματος.

Το 1991 η εταιρεία του εισήχθη στο Χρηματιστήριο και υπέγραψε συμβόλαιο με την Madeira Γερμανίας για την αποκλειστική εισαγωγή και διάθεση των προϊόντων της στην Ελλάδα. 

Το 1998 υπέγραψε συμβόλαιο με γερμανική εταιρεία για την αποκλειστική εισαγωγή και διάθεση των προϊόντων της στην ελληνική αγορά. 

Το 1999 η εταιρεία εισήλθε στο κεφάλαιο της εταιρείας "Ήλιος Α.Ε.Β.Ε." και συμμετέχει κατά 50%, και στο κεφάλαιο της εταιρείας "Robert Matra" με συμμετοχή 60%. 

Ο Μουζάκης απεβίωσε το 2006.
Για άλλες χρήσεις, δείτε: Ελευθερές (αποσαφήνιση).

Οι **Ελευθερές** ήταν αρχαία πόλη στα όρια της Αττικής με τη Βοιωτία. 
Για την ακριβή τοποθεσία της πόλης υπήρξε διαφωνία μεταξύ ιστορικών. Σύμφωνα με την πιο επικρατούσα άποψη η πόλη βρισκόταν στις ανατολικές πλαγιές του Κιθαιρώνα, κατά μήκος της στενής διάβασης της Κάζας, στη θέση που διασωζονται ερείπια σημαντικού φρουρίου. Η άποψη αυτή ενισχύεται από την περιγραφή του Παυσανία. Ορισμένοι τοποθετούν την πόλη ανατολικότερα στην περιοχή της Μυούπολης (κοντά στη Μονή του Οσίου Μελετίου), θέση στην οποία άλλοι τοποθετούν την αρχαία Οινόη.

Ιστορικά στοιχεία
-----------------

Οι Ελευθερές ήταν βοιωτική πόλη μέχρι τον 6ο αιώνα π.Χ. οπότε πέρασαν στον έλεγχο των Αθηναίων. Από την πόλη αυτή διαδόθηκε στην Αθήνα η λατρεία του Διονύσου. Την περίοδο του Πεισίστρατου μεταφέρθηκε από τις Ελευθερές στην Ακρόπολη το ξόανο του Διονύσου και χτίστηκε ναός στις νοτιοανατολικές υπώρειες του λόφου αφιερωμένος στον Διόνυσο τον Ελευθερέα.

Το φρούριο των Ελευθερών
------------------------

Διάγραμμα του φρουρίου
Στη θέση που σύμφωνα με την επικρατέστερη άποψη βρισκόταν η αρχαία πόλη των Ελευθερών, διασώζεται σήμερα μεγάλο φρούριο που από τον τοπικό πληθυσμό αποκαλείται Γυφτόκαστρο. Υπήρξε η άποψη πως το Γυφτόκαστρο αντιστοιχεί στο αρχαίο αθηναϊκό φρούριο Πάνακτο που αναφέρεται από τον Θουκυδίδη στην ιστορία του Πελοποννησιακού πολέμου. Σύμφωνα με την επικρατέστερη άποψη όμως το Πάνακτο τοποθετείται στην περιοχή των Δερβενοχωρίων και το φρούριο των Ελευθερών δεν σχετίζεται με αυτό.

Πληροφορίες για την χρονολογία κατασκευής του δεν υπάρχουν αλλά από τον τρόπο που είναι κατασκευασμένο φαίνεται να ανήκει στον 4ο αιώνα π.Χ. Το φρούριο είναι χτισμένο με το ισοδομικό σύστημα, χωρίς χρήση συνδετικού υλικού.
Έχει περίπου ελλειψοειδές σχήμα με μήκος 330 μέτρων και πλάτος περίπου το μισό. Η συνολική περίμετρος του φρουρίου είναι 860 μέτρα. Το μέσο πάχος των τειχών είναι 2,6 μέτρα. Κατά μήκος των τειχών είναι χτισμένοι τετράγωνοι πύργοι. Διέθετε τέσσερις πύλες με την κύρια πύλη του τοποθετημένη στη δυτική πλευρά του. Καλύτερα διατηρημένη είναι σήμερα η βόρεια πλευρά του, στην οποία διατηρούνται επτά τετράγωνοι πύργοι.

Πρόσωπα
-------

Από τις Ελευθερές καταγόταν ο γλύπτης Μύρωνας, ο δημιουργός του περίφημου δισκοβόλου.

Παραπομπές
----------

1. 1 2 3  GYPHTOKASTRO ("Eleutherai") Greece. Perseus, The Princeton Encyclopedia of Classical Sites Γυφτόκαστρο Ελευθερές
2. ↑  Υπουργείο πολιτισμού Αρχειοθετήθηκε 2010-09-06 στο Wayback Machine. Ελευθερές
3. ↑  Αρχαιολογία της πόλεως των Αθήνων Αρχειοθετήθηκε 2011-06-07 στο Wayback Machine. Ιερό του Διονύσου του Ελευθερέως
4. 1 2  Αρχαία Ουτοπία Αρχειοθετήθηκε 2011-07-11 στο Wayback Machine. φρούριο Ελευθερών
5. ↑  «Μύρων ο Ελευθερέας». Αρχειοθετήθηκε από το πρωτότυπο στις 14 Ιουλίου 2011. Ανακτήθηκε στις 19 Μαρτίου 2011.
Ο **Χιρόκι Κόντο** (近藤 大生 Kondo Hiroki), γεννημένος στις 5 Νοεμβρίου 1982, είναι πρώην Ιάπωνας πρωταθλητής της αντισφαίρισης. Τον Απρίλιο του 2010, έφτασε στην υψηλότερη κατάταξη του στο διπλό της ATP του No 179 στον κόσμο.

Ως νεαρός έφθασε στο Νο 23 στην παγκόσμια κατάταξη τον Ιανουάριο του 2000 και Νο 11 στα διπλά. Εκείνη τη χρονιά, αγωνίστηκε στο διπλό στο Γαλλικό Όπεν, στο Γουίμπλεντον και στο Αμερικανικό όπεν, φτάνοντας στον τρίτο γύρο στο απλό και στους προημιτελικούς στο διπλό. Ο Κόντο κέρδισε 3 τουρνουά της περιοδείας της ΑΤΡ στο διπλό. Κέρδισε το χάλκινο μετάλλιο στους Ασιατικούς αγώνες του 2010 στο μεικτό με συμπαίκτρια την Γιουρίκα Σέιμα και στους Δύτικοασιατικούς αγώνες του 2009 στο διπλό.

Έχει αγωνιστεί για την Ιαπωνία στο κύπελλο Ντέιβις του 2011 χάνοντας σε έναν αγώνα που έδωσε στο διπλό στον προημιτελικό ενάντια στις Φιλιππίνες.

Παραπομπές
----------

1. 1 2  *ATP website*.
2. ↑  800201316. Ανακτήθηκε στις 27  Απριλίου 2022.
3. ↑  «Tennis - ATP World Tour - Tennis Players – Hiroki Kondo». *ATP*.. Ανακτήθηκε στις 2010-12-27.
4. ↑
5. ↑  Ο Κόντο στο κύπελλο Ντέιβις
Ο **Ελευθέριος** ο *Νεότερος* ήταν ένας Ρωμαίος αξιωματούχος, που εκτόπισε τον Γεννάδιο έξαρχο της Βορείου Αφρικής και μάλλον τον διαδέχθηκε ως έξαρχος.

Το εξαρχάτο της Βορείου Αφρικής (με βυσσινί χρώμα), που το κατέλαβε ως έξαρχος ο Ελευθέριος.
Το 662 ο Αυτοκράτορας Κώνστας Β΄ μετέβη στη Δυτική επικράτεια και άφησε τον γιο του Κωνσταντίνο (Δ΄) να κυβερνήσει στην Κωνσταντινούπολη, ενώ ο Κώνστας Β΄ ξεκίνησε ένα έργο για τη βελτίωση των οχυρώσεων της Αυτοκρατορίας στη Δύση. Το 662 ζήτησε αύξηση της εισφοράς από την Αφρική για να χρηματοδοτήσει της δραστηριότητές του στις Συρακούσες της Σικελίας. Τότε ο έξαρχος της Αφρικής Γεννάδιος αρνήθηκε να αποδώσει τον επιπρόσθετο φόρο και έδιωξε τον απεσταλμένο του Αυτοκράτορα. Ο Ελευθέριος ο Νεότερος ηγήθηκε των πολιτών του τόπου, που ενώθηκαν με τους στρατιώτες της φρουράς και εκτόπισαν τον Γεννάδιο το 665. Ο Γεννάδιος διέφυγε στην Αυλή του Μωαβία Α΄ των Ομεϋαδών στη Δαμασκό, ζητώντας του βοήθεια για να ανακτήσει την Καρχηδόνα. Έτσι το 665 ο χαλίφης έστειλε μία δύναμη για να κατακτήσει τη Βόρειο Αφρική, αλλά ο Γεννάδιος απεβίωσε στα τέλη του 665 μόλις έφθασε στην Αλεξάνδρεια.

Πηγές
-----

* Treadgold, Warren (1995). Byzantium and Its Army: 284-1081. Stanford University Press. ISBN 9780804731638.
* Treadgold, Warren (1997). A History of the Byzantine State and Society. Stanford, California: Stanford University Press. ISBN 0-8047-2630-2.
* Pringle, Denys (1981). The Defence of Byzantine Africa from Justinian to the Arab Conquest: An Account of the Military History and Archaeology of the African Provinces in the Sixth and Seventh Century. Oxford, United Kingdom: British Archaeological Reports. ISBN 0-86054-119-3.
Το **Εθνικοσοσιαλιστικό Black Metal** (αγγλ: National Socialist Black Metal ή NS Black Metal ή N.S.B.M είναι Black Metal (μουσική) που προωθεί την ιδεολογία του Εθνικοσοσιαλισμού (Ναζισμού) μέσα από τους στίχους και τις εικόνες που προβάλλονται, αλλά πολλές φορές και μέσα από την μουσική π.χ με αποσπάσματα ομιλιών του Αδόλφου Χίτλερ ή γενικότερα με υλικό από τον Β' Παγκόσμιο Πόλεμο κ.α.

Μουσικό Στυλ και Παγανιστικό black metal
----------------------------------------

Η μουσική δεν διαφέρει συνήθως από το Black Metal αν και πολλά συγκροτήματα έχουν παγανιστικά στοιχεία στην μουσική τους και μπορεί να αυτοπροσδιορίζονται ως NS Pagan Black Metal ή Pagan Black Metal. Τα Pagan Black Metal συγκροτήματα δεν είναι κατά κανόνα και εθνικοσοσιαλιστικά, αν και το NS Black Metal είναι στενά συνδεδεμένο με τον Παγανισμό, όπως και το Pagan Black Metal είναι στενά συνδεδεμένο με θέματα όπως η αγάπη για την πατρίδα, η τιμή, η εθνική υπερηφάνεια, οι ήρωες, η μυθολογία κ.α.

Θεματολογία
-----------

Τα θέματα με τα οποία ασχολούνται πιο πολύ τα NS Black Metal συγκροτήματα είναι ο Εθνικοσοσιαλισμός, ο Αντισημιτισμός, ο Φυλετικός Διαχωρισμός, η Ναζιστική Γερμανία, ο πόλεμος, οι εθνικοί ήρωες, ο Παγανισμός, η Μυθολογία, ο Αντικαπιταλισμός, ο Αντικομμουνισμός, ο Φασισμός, η εθνική υπερηφάνεια, ο μυστικισμός, η ανωτερότητα της Λευκής Φυλής κ.α. (Φυσικά πολλά από τα παραπάνω θέματα είναι αναπόσπαστα κομμάτια της ιδεολογίας του Εθνικοσοσιαλισμού).

Το κάθε NS Black Metal συγκρότημα έχει τις ιδιαιτερότητες του. Μπορεί η θεματολογία να διαφέρει από συγκρότημα σε συγκρότημα, αλλά όλα τα συγκροτήματα έχουν κάποια κοινά θέματα (στίχους) στην μουσική τους και σύμβολα/εικόνες που συνδέονται με τον σκοπό του είδους, δηλαδή την προώθηση του Εθνικοσοσιαλισμού.

Συγκροτήματα αξιόλογα του είδους
--------------------------------

* Absurd
* Graveland
* Nokturnal Motrum
* Hate Forest
* Grand Belial's Key
* Satanic Warmaster
* Termonzor
* Infernum
* Peste Noire
* Wotanorder
* Alessandro Nunziaty
* Dreadmoon

Παραπομπές
----------

* Άρθρο της ελληνικής μεταπαίδειας σχετικά με το Εθνικοσοσιαλιστικό Black Metal.
* NS Black Metal Movement.
* Hellenic Black Metal Front.
*Για άλλους με το ίδιο όνομα: Κλείταρχος*
Ο **Κλείταρχος** ήταν ιστορικός του 4ου π.Χ. αιώνα, συγγραφέας μιας μυθιστορικής βιογραφίας του Μεγάλου Αλεξάνδρου (*Αἱ περὶ Αλεξάνδρου ἱστορίαι*) από την οποίαν διεσώθησαν ελάχιστα μόνον μικρά αποσπάσματα.

Βιογραφικά στοιχεία
-------------------

Δεν γνωρίζουμε με βεβαιότητα πολλά πράγματα για την ζωή του. Πατέρας του ήταν ο ιστορικός Δείνων ο Κολοφώνιος και για κάποιο διάστημα φαίνεται πως διέμενε στην Αλεξάνδρεια του Πτολεμαίου του Α'. Όπως αναφέρει ο Διογένης ο Λαέρτιος, είχε μαθητεύσει προηγουμένως κοντά στους φιλοσόφους **Αριστοτέλη τον Κυρηναϊκό** και Στίλπωνα τον Μεγαρέα.

Αἱ περὶ Αλεξάνδρου ἱστορίαι
---------------------------

Ο Κλείταρχος, όπως πιστεύεται, δεν συμμετείχε ο ίδιος στην εκστρατεία του Μ. Αλεξάνδρου. Φαίνεται πως άντλησε πληροφορίες γι' αυτήν διαβάζοντας τα έργα του Καλλισθένη, του Νεάρχου και του Ονησικρίτου, ενώ για τις περιγραφές των τόπων και παραδόσεων της Περσίας βασίσθηκε μάλλον στο έργο του Δείνωνος (του πατέρα του) και του Κτησία.  

Το έργο του, ιδιαίτερα δημοφιλές στην ελληνιστική και στην ρωμαϊκή εποχή, δημιούργησε σχολή στην περί Αλεξάνδρου ιστοριογραφία και υπήρξε πηγή πληροφοριών και έμπνευσης για τον Διόδωρο τον Σικελιώτη, τον Κόϊντο Κούρτιο Ρούφο και τον Ιουστίνο. Κατακρίθηκε όμως και για έλλειψη κριτικού πνεύματος και ιστορικής αμεροληψίας. 

Πράγματι, ο Κλείταρχος στην διήγηση του συμπεριέλαβε, εκτός από τα ιστορικά γεγονότα, και αρκετές φανταστικές ιστορίες, φήμες και λαϊκές δοξασίες ιδιαίτερα διαδεδομένες στην Αλεξάνδρεια του Πτολεμαίου (που, για τους δικούς του σκοπούς, προωθούσε την λατρεία του Αλεξάνδρου). 
Για παράδειγμα, σ' ένα από τα διασωθέντα αποσπάσματα περιγράφεται συνάντηση του Αλεξάνδρου με την βασίλισσα των Αμαζόνων κατά την διάρκεια της εκστρατείας του στην Υρκανία.   
Από τον Κλείταρχο επίσης φαίνεται ότι προέρχεται η εικασία για την δολοφονία του Μ. Αλεξάνδρου με ύδωρ της Στυγός και η φήμη για τους κρεμαστούς κήπους της Βαβυλώνας (που δεν έχει επιβεβαιώσει ποτέ η αρχαιολογική έρευνα και δεν αναφέρονται στον Ηρόδοτο και στις βαβυλωνιακές γραπτές πινακίδες).

Σημειώσεις
----------

1. ↑  Felix Jacoby, *Fragmente der griechischen Historiker*, Brill.com
2. ↑  Διογένης Λαέρτιος, *Βίοι καὶ γνῶμαι τῶν ἐν φιλοσοφίᾳ εὐδοκιμησάντων*, Βιβλίον Β', Στίλπων.
3. ↑  Τα αντίστοιχα βιβλία για τον Μ. Αλέξανδρο των επίσης συμμετεχόντων στην εκστρατεία Πτολεμαίου και Αριστοβούλου μάλλον είναι μεταγενέστερα του έργου του Κλειτάρχου.
4. ↑  Αναφέρεται από τον Παυσανία (Ελλάδος περιήγησης, Αρκαδικά, 18.6), τον Πλούταρχο (Βίοι παράλληλοι, Αλέξανδρος) και τον Κόϊντο Κούρτιο Ρούφο (Ιστορίες του Μεγάλου Αλεξάνδρου).

Βιβλιογραφία
------------

1. Paul Goukowsky, *Essai sur les origines du mythe d’Alexandre*, Presses universitaires de Nancy, 1981.→
2. W. W. Tarn, *Alexander the Great: Volume 2, Sources and Studies*, Cambridge University Press, 1979. →
3. Encyclopædia Iranica Online, Cleitarchus.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 56220108
* LCCN: no97061760
* ISNI: 0000 0000 8842 4772
* GND: 119457652
* SUDOC: 182886069
* BIBSYS: 95000857

 |

 |
Ο **Ευστράτιος Γεωργιλαδάκης** (1883 — 28 Απριλίου 1967) ήταν Έλληνας γιατρός και πολιτικός, ο οποίος υπηρέτησε ως Γερουσιαστής και ως βουλευτής Χανίων.

Βιογραφία
---------

Γεννήθηκε στις Λουσακιές Κισάμου και καταγόταν από αγροτική οικογένεια. Σπούδασε Ιατρική στο Πανεπιστήμιο Αθηνών και ειδικεύτηκε στην παθολογία. Ίδρυσε δική του κλινική στα Χανιά. Στη διάρκεια της στρατιωτικής του θητείας ήταν ανθυπίατρος.

Μετά το στρατό ασχολήθηκε ενεργά με τα κοινά και πολιτεύτηκε με το κόμμα των Φιλελευθέρων. Εξελέγη βουλευτής Χανίων το 1920, το 1923, το 1930, το 1936 και το 1946. Το 1930 είχε εκλεγεί βουλευτής στις 30 Νοεμβρίου μετά τον θάνατο του Πολυχρόνη Πολυχρονίδη. Από το 1932 ως το 1935 υπηρέτησε και ως γερουσιαστής Χανίων.

Στην κυβέρνηση Σοφούλη υπηρέτησε ως υπουργός Υγιεινής από τις 18 Νοεμβρίου 1948 ως τις 29 Ιανουαρίου 1949..

Πέθανε στα Χανιά στις 28 Απριλίου 1967. Ήταν παντρεμένος με τη Μαρίκα Φισκέτι.

Παραπομπές
----------

1. 1 2  Κρήτη, Το Αφιέρωμα, Βιογραφίες, εκδ. οίκος Αρσινόη, τ. 10, Αθήνα 1985, σελ. 44.
2. ↑  Μητρώο πληρεξουσίων, γερουσιαστών και βουλευτών 1822-1935, Αθήνα 1986, Βουλή των Ελλήνων, (pdf), σελ. 24 (αριθμ. 73)
3. ↑  ««Κυβέρνησις Θεμιστοκλέους Σοφούλη Από 18.11.1948 Έως 20.1.1949»». Γενική Γραμματεία της Κυβέρνησης. Ανακτήθηκε στις 27 Σεπτεμβρίου 2015.
4. ↑  Απεβίωσεν εις Κρήτην ο Ε. Γεωργιλαδάκης, Μακεδονία, 30-4-1967, σελ. 10
Το **Εθνικό Αθλητικό Κέντρο Νεότητας Αγίου Κοσμά** εγκαινιάσθηκε και παραδόθηκε για χρήση στο κοινό τον Αύγουστο του 1961 παρουσία του τότε πρωθυπουργού της Ελλάδας κ. Κωνσταντίνου Καραμανλή.

Η αποστολή και ο σκοπός του τότε και σήμερα, είναι η ανάπτυξη του λαϊκού-μαζικού αθλητισμού, η εξασφάλιση δυνατότητας σε όλους τους ενδιαφερόμενους πολίτες να συμμετέχουν σε αθλητικές δραστηριότητες.

Συγκεκριμένα, κατασκευάσθηκαν 7 κλειστά προπονητήρια (Καλαθοσφαίρισης, Πάλης, Πυγμαχίας, Τζούντο, Ενόργανης και Ρυθμικής Γυμναστικής, Στίβου και Άρσης Βαρών), 3 ανοικτά προπονητήρια (γήπεδο Χόκεϊ, γήπεδο Στίβου και γήπεδο Ρίψεων) καθώς και ένα κλειστό καταδυτήριο Ολυμπιακών προδιαγραφών τα οποία καλύπτουν τις ανάγκες της πλειονότητας των αθλητών.

Το συνολικό εμβαδόν των παραπάνω εγκαταστάσεων είναι 14.000 τμ επιπλέον δε αυτών, κατασκευάστηκαν εξήντα καινούργιοι ξενώνες δυναμικότητας 100 κλινών ενώ ανακατασκευάσθηκαν πλήρως τα υπάρχοντα δωμάτια των ξενώνων δημιουργώντας ένα συγκρότημα κατοικιών από 98 δίκλινα δωμάτια και 13 σουίτες.

Παράλληλα κατασκευάσθηκε, σε χώρο που ανήκε στο ΕΑΚΝ Αγίου Κοσμά, το Ολυμπιακό Κέντρο Ιστιοπλοΐας το οποίο μετά την τέλεση των Ολυμπιακών Αγώνων περιήλθε στην δικαιοδοσία των Ολυμπιακών Ακινήτων ΑΕ στερώντας έτσι από το αθλητικό κέντρο ένα μεγάλο κομμάτι του.

Κλειστά προπονητήρια
--------------------

Κλειστό Προπονητήριο Στίβου με εμβαδό 4.485 τμ και τους υποστηρικτικούς χώρους εμβαδού 660 τμ. Έχει μήκος 200 μ. και μέγιστο πλάτος 30 μ. Περιλαμβάνει 7 διαδρομές από συνθετικό τάπητα. Διαθέτει ειδικά διασκευασμένους και εξοπλισμένους χώρους για τα αγωνίσματα των αλμάτων (μήκος, τριπλούν και ύψος), καθώς και για το αγώνισμα της σφαιροβολίας. Επίσης έχει αίθουσα ενδυνάμωσης με ελεύθερα βάρη, ειδικό τμήμα εξοπλισμένο με σύγχρονα μηχανήματα για μυϊκή ενδυνάμωση, γραφεία εξυπηρέτησης των αθλητών/τριών καθώς και αποθηκευτικό χώρο οργάνων. Το δεύτερο τμήμα περιλαμβάνει δύο συγκροτήματα αποδυτηρίων τα οποία διαθέτουν σάουνα, πλήρως εξοπλισμένο ιατρείο και φυσικοθεραπευτήριο και βοηθητικούς χώρους. Αίθουσα μυϊκής ενδυνάμωσης με έκταση 326 τ.μ. εξοπλισμένη με σύγχρονα μηχανήματα ενδυνάμωσης όλων των μυϊκών ομάδων καθώς και ελεύθερα βάρη. Η εγκατάσταση συμπληρώνεται με δύο συγκροτήματα αποδυτηρίων τα οποία είναι κοινά με τα ανοικτά γήπεδα ποδοσφαίρου.

Πηγές
-----

* Επίσημη ιστοσελίδα (από Web Archive)
* Εγκαίνια του Αθλητικού Κέντρου Νεότητας στον Άγιο Κοσμά Αττικής από τον Πρωθυπουργό Κωνσταντίνο Καραμανλή και περιήγηση στις εγκαταστάσεις του Κέντρου. (Εθνικό Οπτικοακουστικό Αρχείο)

Συντεταγμένες: 37°53′29″N 23°43′18″E﻿ / ﻿37.8913°N 23.7218°E﻿ / 37.8913; 23.7218
Η **Ελεονώρα των Έστε** (19 Ιουνίου 1537-19 Φεβρουαρίου 1581) ήταν Ιταλίδα πριγκίπισσα.

Βιογραφία
---------

Ήταν η μικρότερη κόρη του Έρκολε Β΄ των Έστε και της Ρενέ της Γαλλίας, και αδερφή του Αλφόνσου Β΄ των Έστε. Μαζί με τις μεγαλύτερες αδερφές της, Άννα και Λουκρητία, έλαβε μια εξαιρετική εκπαίδευση υπό την επίβλεψη της μητέρας της. Είναι γνωστή ως ερωμένη του ποιητή Τορκουάτο Τάσσο.

Το 1565, η 28χρονη Ελεονώρα γνώρισε τον Τάσσο στην αυλή του Αλφόνσου, και γρήγορα γοητεύτηκε από την ομορφιά της. Μια αδιάκριτη παρατήρηση που έκανε ένας από τους αυλικούς σχετικά με το σεβασμό του ποιητή προς την πριγκίπισσα ανάγκασε τον Τάσσο να προκαλέσει τον δράστη. Ο αυλικός, μαζί με τα τρία αδέλφια του, επιτέθηκαν στον Τάσσο, αλλά άλλοι τερμάτισαν τη μονομαχία. Ο Αλφόνσος, εξοργισμένος από αυτή τη διαμάχη, έστειλε τον Τάσσο μακριά από το βασίλειο.

Σύμφωνα με τον μύθο, ο Τάσσο έγραψε στίχους που συγκίνησαν την Ελεονώρα που τη συγκίνησαν. Λίγα χρόνια αργότερα, σε έναν γάμο, ο Τάσσο φίλησε την Ελεονώρα στο μάγουλο. Εξαγριωμένος, ο Αλφόνσος στράφηκε ψυχρά στους αυλούς του και είπε: «Τι κρίμα που η καλύτερη ιδιοφυΐα της εποχής ξαφνικά τρελάθηκε!» Ο δούκας έκλεισε τον Τάσσο στο νοσοκομείο της Αγίας Άννας στη Φεράρα. Η Ελεονώρα απεβίωσε το 1581 από μια αργή ασθένεια, πριν την απελευθέρωση του ποιητή το 1586.

Παραπομπές
----------

1. ↑
2. ↑   Carpinello 1988, p. 76.
3. ↑
4. ↑
5. ↑
6. ↑
7. ↑
8. ↑   Chisholm, 1911
9. ↑
Ματόχαντρες, για προστασία από το κακό μάτι
Φυλαχτό σε σχήμα γάτας
Το **φυλαχτό** ή *φυλακτό* ή **γούρι**, το *περίαπτον* των αρχαίων Ελλήνων, αποτελεί ένα από τα σημαντικότερα "μαγικά" μέσα με τα οποία επιδιώκεται άλλοτε η αποτροπή και πρόληψη κακού και άλλοτε η επίτευξη αγαθού και ευδαιμονίας, όπως σημειώνει ο Έλληνας λαογράφος Γεώργιος Μέγας στα *Ζητήματα ελληνικής λαογραφίας*.

Τα φυλαχτά είτε περιέχουν ιερά κειμήλια είτε σχηματίζονται από πλήθος υλικών που έχουν καταξιωθεί μέσω της παράδοσης, όπως για παράδειγμα, το "τίμιο ξύλο", "άγιο μύρο", "αγιασμός", κόκαλα ή δόντια ή δέρματα ζώων (νυχτερίδας, φιδιών κ.λπ.), ξόρκια γραμμένα σε ύφασμα ή χαρτί, ακόμη διάφορες ουσίες όπως π.χ. αλάτι, λιβάνι, ρόδι, σκόρδο, κωσταντινάτο, χρυσή λίρα, πέταλο, χάντρα μάτι, τμήμα υφάσματος αρχιερατικού μανδύα και άλλα που συμβολίζουν την γονιμότητα, την καλοτυχία και την ειρήνη όπως το δέντρο της ζωής, το περιστέρι, η νότα και το σπίτι.

Σε πολλά από τα παραπάνω στοιχεία είναι εύκολη η διάγνωση της συνειρμικής λογικής (αποτροπής ή προφύλαξης) που συνδέεται με αυτά όπως π.χ. τα δόντια ή το δέρμα του φιδιού, η χάντρα μάτι έναντι της βασκανίας κ.λπ. ενώ ευνόητη καθίσταται και η προστατευτική ιδιότητα των λατρευτικών και ιερών αντικειμένων και μέσων (π.χ. το Άγιο Φως). Το πολύ μεγάλο όμως πλήθος τέτοιων μέσων ως φυλαχτών έχει τόσο πολύ διευρυνθεί που σε πολλές των περιπτώσεων καθίσταται πολύ δύσκολη η ερμηνεία τους και ίσως και παράδοξη ή αντιφατική. Μια τέτοια περίπτωση είναι η λαογραφική θεώρηση πως το σχοινί πνιγμένου φέρνει πλούσιο και καλό γάμο σ' εκείνη που το κρατάει.

Επίσης άλλα παρόμοια έθιμα με φυλαχτά βρίσκουμε την Πρωτοχρονιά. Ένα έθιμο για γούρι είναι το "ποδαρικό" για καλή χρόνια. Με την έλευση της νέας χρονιάς, ο πρώτος επισκέπτης του σπιτιού θα πρέπει να μπει με το δεξί και να σπάσει ένα ρόδι στην είσοδο ή και μια αγριοκρεμμύδα. Η βασιλόπιτα είναι επίσης ένα έθιμο της πρωτοχρονιάς, όπου αυτός που θα βρει το φλουρί λέγεται θα είναι τυχερός για όλη τη χρονιά. Ακόμη φίλοι και αγαπημένα πρόσωπα ανταλλάσσουν εκτός από ευχές και γούρια. Το έθιμο αυτό εκτός από την Πρωτοχρονιά συμβαίνει και σε ειδικές περιπτώσεις, όπως όταν κάποιος αγοράζει ένα αυτοκίνητο, ένα σπίτι ή ανοίγει κάποιο κατάστημα. Σε αυτές τις περιπτώσεις είθισται συγγενείς και φίλοι να προσφέρουν γούρια για το καλό.

Δείτε επίσης
------------

* Φυλαχτάρια
* Τίμιο ξύλο
* Άγιο Μύρο
* Αγιασμός

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85004685
* GND: 4142310-0
* BNF: cb119752184 (data)
* NDL: 00562529
* NKC: ph118407
* BNE: XX527853

 |

 |
Η **Εράνα** ήταν αρχαίος οικισμός της Μεσσηνίας χτισμένος στην περιοχή των σημερινών Φιλιατρών.

Η αρχαία πόλη τοποθετείται στην περιοχή που σήμερα ονομάζεται Αγία Κυριακή. Στην ίδια περιοχή αναφέρεται ακόμη ότι στην αρχαιότητα υπήρχε οικισμός με την ονομασία Αρήνη και άλλος ένας οικισμός, ο Αλίατρος. Κατά μία άποψη και τα δύο ονόματα *Εράνα* και *Αρήνη* αναφέρονται στον ίδιο αρχαίο οικισμό.

Η Εράνα έδωσε την ονομασία της στην περιοχή Εράνη.

Ολόκληρη η περιοχή των Φιλιατρών παρουσιάζει ίχνη κατακτήσεως κατά την Προϊστορική εποχή. Στη θέση Γουρνοσπηλιές έχει βρεθεί λίθινος πέλεκυς Νεολιθικής εποχής. Επίσης, ίχνη Μυκηναϊκής κατοικήσεως υπάρχουν στα Αρμακάδια όπου σώζονται ερείπια αρχαίου οικισμού και Μυκηναϊκός τάφος. Τα Αρμακάδια είναι τοποθεσία του Δήμου Φιλιατρών στο δρόμο προς Γαργαλιάνους , με ελαιώνες και διάσπαρτες αγροτικές οικίες

Τα Φιλιατρά δημιουργήθηκαν μόλις τον 12ο ή τον 13ο αιώνα μ.Χ.
Ο **Ευτύχης Γιαρένης** (1919-2002), του Γεωργίου, ήταν Έλληνας έμπορος και πολιτικός της Αριστεράς. Διετέλεσε βουλευτής με την ΕΔΑ από το 1958 ως το 1961.

Βιογραφία
---------

### Πρώτα χρόνια και προσφυγική ζωή

Γεννήθηκε στις 14 Μαρτίου 1919 στην Οινόη του Πόντου. Με την ανταλλαγή των πληθυσμών η οικογένειά του εγκαταστάθηκε στο χωριό Μελισσουργός και στη συνέχεια στις Συκιές Θεσσαλονίκης. 

### Αντιστασιακή δράση και διώξεις

Από μικρή ηλικία εντάχθηκε στις γραμμές του αριστερού κινήματος και υπέστη διώξεις για τις ιδέες του. Έλαβε μέρος στην Εθνική Αντίσταση κατά των Γερμανών, πολεμώντας με τον ΕΛΑΣ Χαλκιδικής. Εξορίστηκε επί μία δεκαετία (1947-1957) στη Μακρόνησο, στον Αϊ-Στράτη και τη Σαμοθράκη. Στις εκλογές του 1958 εκλέχθηκε βουλευτής Π. Δ. Θεσσαλονίκης με το κόμμα της ΕΔΑ. Ασχολήθηκε με το εμπόριο. Κατά τη διάρκεια της χούντας εκτοπίστηκε στη Γυάρο και στη Λέρο. Συνέγραψε το αυτοβιογραφικό βιβλίο "Αυτούς που δέρνει ο άνεμος" (1993). 

### Οικογένεια

Το 1959 παντρεύτηκε τη Σοφία Κελεσίδου (1927-2019) και απέκτησε δύο γιους, τον Γιώργο και τον Χρήστο.

Ο Ευτύχης Γιαρένης απεβίωσε στη Θεσσαλονίκη σε ηλικία 83 ετών στις 20 Φεβρουαρίου 2002.

Παραπομπές
----------

1. ↑  Όμηρος Ταχμαζίδης, Και τα σκυλιά να μην γίνονται μάνες, Kilkis24.gr, 3 Δεκεμβρίου 2015, ανακτήθηκε στις 19 Μαΐου 2020.
2. ↑  Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 59, αρ. 195).(pdf)
3. ↑  Σοφία Γιαρένη: Μια συμβολική μορφή των Συκεών πέθανε σε ηλικία 92 ετών, 12 Σεπτεμβρίου 2019, ανακτήθηκε στις 19 Μαΐου 2020.
4. ↑  Αυ.Ρ.Α. στον δήμο Νεάπολης Συκεών - Δελτίο τύπου: "Υποψήφιος δήμαρχος της Συλλογικότητας, ο Χρήστος Γιαρένης", 7 Φεβρουαρίου 2014, ανακτήθηκε στις 19 Μαΐου 2020.
Οι **Επόμενοι Έντεκα** (γνωστοί και ως Ν-11) είναι οι έντεκα χώρες - Αίγυπτος, Βιετνάμ, Ινδονησία, Ιράν, Μεξικό, Μπανγκλαντές, Νιγηρία, Νότια Κορέα, Πακιστάν, Τουρκία και Φιλιππίνες - που έχουν προσδιοριστεί σε έρευνα του τραπεζικού επενδυτή και οικονομολόγου Τζιμ Ο' Νιλ της Goldman Sachs ως οι χώρες με την μεγαλύτερη πιθανότητα να γίνουν οι μεγαλύτερες οικονομίες του 21ου αιώνα (μαζί με τις χώρες BRICS - Βραζιλία, Ρωσία, Ινδία, Κίνα και Νότια Αφρική).

Η τράπεζα επέλεξε στις 12 Δεκεμβρίου 2005 τις χώρες αυτές για μελλοντική επένδυση λόγω των θετικών προβλέψεων και ερευνών πάνω σε θέματα απόσβεσης των επενδύσεων. Στα τέλη του 2011 οι τέσσερις από αυτές, οι πιο υποσχόμενες - Μεξικό, Ινδονησία, Νιγηρία και Τουρκία (αναφέρονται και ως MINT) - συγκέντρωναν το 73% του ακαθαρίστου εθνικού προϊόντος και των έντεκα χωρών. Ενώ οι χώρες του BRICS είχαν ΑΕΠ ίσο με 13,5 τρισεκατομμύρια δολάρια, οι χώρες MINT είχαν το 30% αυτού, δηλαδή 3,9 τρισεκατομμύρια δολάρια.

Τα κριτήρια στα οποία η Goldman Sachs βασίστηκε ήταν η μακροοικονομική σταθερότητα, η πολιτική ωριμότητα, το άνοιγμα του εμπορίου και οι πολιτικές των επενδύσεων και τέλος, η ποιότητα των εκπαιδευτικών δομών.
Η ωχρινοτρόπος ορμόνη ή ωχρινοποιητική ορμόνη ή **ωχρινοτροπίνη** (διεθνής όρος:LH- Lutenizing hormone) είναι μία ορμόνη που σχετίζεται με τη γυναικεία αναπαραγωγική διαδικασία. Υπάγεται στις γοναδοτροπίνες όπως και η ωοθυλακιοτρόπος ορμόνη (FSH- Follicular Stimulating Hormone). Είναι υπεύθυνη για τη στεροειδογένεση στις ωοθήκες, την ανάπτυξη και την ωρίμανση των ωοθυλακίων. Στις γυναίκες η εν λόγω ορμόνη δρα συνεργικά με την FSH (θυλακιοτρόπος) για τη ρύθμιση της ανάπτυξης του ωοθυλακίου και το σχηματισμό του ωχρού σωματίου. Η αιχμή της LH στα μέσα του εμμηνορυσιακού κύκλου, προκαλεί την ωοθυλακιορρηξία 24-36 ώρες μετά. Στους άνδρες η ορμόνη αυτή ελέγχει την ανάπτυξη των διάμεσων κυττάρων (κυττάρων Leydig) που εκκρίνουν την τεστοστερόνη.

Πηγές
-----

* Alan E. Read, D. W. Barritt, R. Langton Hewer, *Σύγχρονη Παθολογία*, εκδ. Λίτσας.
Το **χλωριούχο χρωμύλιο** είναι μια χημική ένωση με τύπο: *CrO2Cl2*. Είναι ένα υγρό με έντονο κόκκινο χρώμα, συγκρίσιμο με αυτό του υγρού βρωμίου. Αντιδρά με τους υδρατμούς της ατμόσφαιρας εκλύοντας πυκνούς κόκκινους ατμούς.

Παρασκευή
---------

Ο πιο συνηθισμένος τρόπος παρασκευής του είναι η επίδραση χλωριούχου νατρίου και πυκνού θειικού οξέος σε διχρωμικό κάλιο, σύμφωνα με την αντίδραση:

K2Cr2O7 + 4 NaCl → 2 CrO2Cl2 + 2 KHSO4 + 4 NaHSO4 + 3 H2O

Χημικές ιδιότητες
-----------------

Το χλωριούχο χρωμύλιο είναι εξαιρετικά ηλεκτρονιόφιλο καθώς επίσης και ισχυρό οξειδωτικό. Επίσης, υφίσταται υδρόλυση προς χρωμικό και υδροχλωρικό οξύ:

CrO2Cl2 + 2H2Ο → H2CrO4 + 2HCl
Η συμπεριφορά του προς το νερό αποδεικνύεται και από το γεγονός ότι το χλωριούχο χρωμύλιο ατμίζει σε υγρή ατμόσφαιρα.

Ασφάλεια
--------

Το χλωριούχο χρωμύλιο είναι μια χαρακτηριστική ένωση του εξασθενούς χρωμίου (Cr6+). Τα άλατα του εξασθενούς χρωμίου είναι καρκινογόνα, γι' αυτό και η διαχείρισή τους πρέπει να πραγματοποιείται κάτω από τις απαραίτητες προϋποθέσεις ασφαλείας που σχετίζονται με τις καρκινογόνες ουσίες.

Οι ατμοί του χλωριούχου χρωμυλίου είναι ερεθιστικοί για τα μάτια και το αναπνευστικό σύστημα. Η κατάποση μπορεί να προκαλέσει σοβαρή εσωτερική βλάβη στον ανθρώπινο οργανισμό.

Πηγές
-----

* Sisler, H. H. "Chromyl Chloride" Inorganic Synthesis McGraw-Hill: New York, 1946; Vol. 2, σελ. 205–207
Η **Εξέγερση των Χωρικών**, γνωστή επίσης ως η **Εξέγερση του Ουάτ Τάιλερ** ή η **Μεγάλη Εξέγερση**, ήταν μια μείζονα εξέγερση σε μεγάλα τμήματα της Αγγλίας το 1381. Η εξέγερση είχε διάφορες αιτίες, όπως οι κοινωνικοοικονομικές και πολιτικές εντάσεις που προκάλεσε ο Μαύρος θάνατος τη δεκαετία του 1340, οι υψηλοί φόροι που προέκυψαν από τη σύγκρουση με τη Γαλλία κατά τη διάρκεια του Εκατονταετούς Πολέμου και η αστάθεια στην τοπική ηγεσία του Λονδίνου. Το τελικό έναυσμα για την εξέγερση ήταν η επέμβαση ενός βασιλικού αξιωματούχου, του Τζων Μπάμπτον, στο Έσσεξ στις 30 Μαΐου 1381. Η προσπάθειά του να συλλέξει απλήρωτους κεφαλικούς φόρους στο Μπρέντγουντ κατέληξε σε βίαιη αντιπαράθεση, η οποία γρήγορα εξαπλώθηκε στα νοτιοανατολικά της χώρας. Ένα ευρύ φάσμα της αγροτικής κοινωνίας, συμπεριλαμβανομένων πολλών τοπικών τεχνίτων και χωρικών αξιωματούχων, εξεγέσθησαν, καίγοντας δικαστικά αρχεία και ανοίγοντας τις τοπικές φυλακές. Οι επαναστάτες επιζήτησαν μείωση της φορολογίας, το τέλος του συστήματος αναγκαστικής εργασίας γνωστό ως δουλοπαροικία, και την αφαίρεση των ανωτέρων αξιωματούχαν του βασιλιά και των δικαστηρίων.
Το **Κοριλιάνο Ροσάνο** είναι μεγάλος Δήμος της Ιταλικής επαρχίας της Κοζέντσα, στην Ιταλική Περιφέρεια Καλαβρία στην νότια Ιταλία. Δημιουργήθηκε με την ένωση των Δήμων Κοριλιάνο Κάλαμπρο και Ροσάνο (31 Μαρτίου 2018). Στο δημοψήφισμα (22 Οκτωβρίου 2017) ψήφισαν υπέρ της Ένωσης οι κάτοικοι του Κοριλιάνο Κάλαμπρο σε ποσοστό 61.4% και οι κάτοικοι του Ροσάνο σε ποσοστό 94.1%. Το Περιφερειακό Συμβούλιο της Καλαβρίας ενέκρινε την Ένωση (2 Φεβρουαρίου 2018) και ο νέος Δήμος λειτούργησε στις 31 Μαρτίου 2018.

Παραπομπές
----------

1. ↑  «Popolazione Residente al 1° Gennaio 2020». Εθνικό Ινστιτούτο Στατιστικής της Ιταλίας. Ανακτήθηκε στις 1  Φεβρουαρίου 2021.
2. ↑
3. ↑

Εξωτερικοί σύνδεσμοι
--------------------

* Νέες Ιταλικές Κοινότητες (2018)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* NKC: ge1173598

 |

 |
Το **Διοικητικό συμβούλιο του κράτους 1834** ήταν η πρώτη Σερβική κυβέρνηση μετά την αναγνώριση της αυτονομίας του Πριγκιπάτου της Σερβίας το 1834. Περιελάμβανε μόνο πέντε υπουργεία και αντικαταστάθηκε το 1835 από την Κυβέρνηση Κοτζά Μάρκοβιτς 1835. Δεν είχε θέση προέδρου του υπουργικού συμβουλίου, δηλαδή πρωθυπουργό, ανώτατος άρχοντας άρα και πρόεδρος του συμβουλίου ήταν ο πρίγκιπας Μίλος Ομπρένοβιτς γι'αυτό συχνά αποκαλείται και Κυβέρνηση Μίλος Ομπρένοβιτς.

Σύνθεση της κυβέρνησης
----------------------

| Όνομα | υπουργείο |
| --- | --- |
| Τζόρτζε Πρότιτς | υπουργός δικαιοσύνης |
| Κοτζά Μάρκοβιτς | υπουργός οικονομικών |
| Τομά Βούσιτς Πέρισιτς | υπουργός πολέμου |
| Ντιμίτριγιε Νταβίντοβιτς | υπουργός εξωτερικών |
| Λάζαρ Τεοντόροβιτς | υπουργός παιδείας |
|

Παραπομπές
----------

1. ↑  Sovjet, razmotrilište, centralno pravlenije, izvršno veće, vlada - Vreme

Πηγές
-----

* Државне институције у Кнежевини Србији 1830-1878 [PPT]
Ο **Χατζή Νταούτ Φαρκούχ** ή **Χατζή Δαούτ Φαρκούχ** (1847 - 1925) ήταν Έλληνας τραπεζίτης από τη Συρία.

Γεννήθηκε το 1847 στη Συρία και αργότερα το 1861 εγκαταστάθηκε στη Σμύρνη. Εκεί ασχολήθηκε με το εμπόριο και πολύ σύντομα αναδείχθηκε μεγάλος επιχειρηματίας και από τους σπουδαιότερους μεγαλέμπορους της Μικράς Ασίας. Ασχολούμενος και με τραπεζικές εργασίες σύντομα αναδείχθηκε και μεγάλος τραπεζίτης.

Ο Χ"Νταούτ Φαρκούχ αναμίχθηκε και με τα κοινά της πόλης όπου και ανέπτυξε πολύ αξιόλογη δράση συνεισφέροντας οικονομικά σε πολλά ευαγή ιδρύματα. Σημαντικότερη εξ όλων ήταν η ετήσια οικονομική συνεισφορά του στη συντήρηση των εκπαιδευτηρίων, ναών και ειδικότερα της Ευαγγελικής Σχολής Σμύρνης. Πέθανε το 1925.

Πηγές
-----

* "Νεώτερον Εγκυκλοπαιδικόν Λεξικόν Ηλίου" τ.18ος, σ.586.
Τα **χλωραραχνιόφυτα** είναι θαλάσσιοι μονοκύτταροι φωτοσυνθετικοί οργανισμοί που έχουν αποκτήσει το πλαστίδιο τους μέσω δευτερογενούς ενδοσυμβίωσης μεταξύ ενός χλωροφύκους, που είναι στενά συσχετισμένο με την Brypsidales  της κλάσης Ulvophyceae, κι ενός κερκόζωου πρωτίστου. Η ονομασία τους οφείλεται στον πράσινο χρωματισμό του πλαστιδίου και στο αραχνοειδές σχήμα των αμοιβαδοειδών κυττάρων.

Ταξινόμηση
----------

Φύλο:Cercozoa

Υπόφυλο:Filosa

          Κλάση:Chlorarachniophyceae

               Τάξη:Minorisida

                Οικογένεια:Minorisidae

            Τάξη:Chlorarachniales

                Οικογένεια:Chlorarachniaceae

Οικολογία
---------

Τα χλωραραχνιόφυτα απαντώνται ευρέως σε θαλάσσια περιβάλλοντα από τις τροπικές ακτές μέχρι και τον ανοιχτό ωκεανό. Αναπτύσσονται μεταξύ των κόκκων άμμου, επί της ιλύος,σε παλιρροϊκούς λιμνίσκους, σε θαλάσσια μακροφύκη ή στο πλαγκτό και διαθέτουν ποικίλους κυτταρικούς τύπους όπως αμοιβαδοειδή, κοκκιοειδή και μαστιγοφόρα κύτταρα.

Δομή
----

Τα περισσότερα είδη  διαθέτουν δύο ή περισσότερους κυτταρικούς τύπους κι έχουν συγκεκριμένες μεταμορφώσεις μεταξύ των τύπων καθ΄όλη τη διάρκεια του κύκλου ζωής τους, αλλά ο αριθμός των τύπων ποικίλλει από γένος σε γένος. Τα μισά από τα είδη των χλωραραχνιοφύτων διαθέτουν  -και τους τρεις κυτταρικούς τύπους στον κύκλο ζωής τους και τα μισά από αυτά  έχουν έλλειψη ενός ή δύο κυτταρικών τύπων.

Σε κάθε κύτταρο χλωραραχνιοφύτου απαντώνται ένα ή πολλά δίλοβα πλαστίδια , κάθε ένα από τα οποία περιέχει ένα μεγάλο πυρηνοειδές. Η μορφή του πυρηνοειδούς αποτελεί σημαντικό ταξινομικό κριτήριο. Τα πλαστίδια των χλωραραχνιοφύτων  περιβάλλονται από τέσσερις περιελιγμένες μεμβράνες και περιλαμβάνει ένα υψηλά μειωμένο πυρήνα, γνωστό ως πυρηνοειδές, του ενδοσυμβιώτη του χλωροφύκους στο περιπλαστιδιακό διαμέρισμα ανάμεσα στα εσωτερικά και εξωτερικά ζεύγη των μεμβρανών του φακέλου του χλωροπλάστη.

Βιβλιογραφία
------------

Graham E.L. Graham M.J. Wilcox W.L. (2009). Algae. Pearson Education, Inc.

Hirakawa Y. Howe A. James E.R. Keeling P.J. (2011). Morphological diversity between culture strains of a chlorarachniophyte, Lotharella globosa. PLoS One. **6(8)**:e23193.. PMID 21858028; PMCID: PMC3156133.

Suzuki S. Hirakawa Y. Kofuji R. et al. (2016). Plastid genome sequences of Gymnochlora stellata, Lotharella vacuolata, and Partenskyella glossopodia reveal remarkable structural conservation among chlorarachniophyte species. J Plant Res. **129**:581–590.